A Giuanninu Fenu 

Giuanninu, mi faghet piaghere
chi m'as iscrit'in salda poesia:
est propiu comente la cheria
in su limbazu chi deo so mere.

Amos de la difunder su dovere
a sos chi sun ancor'in pitzinnia,
sa limba chi tenian una ia
jajos e babbos nostros in podere.

Chi eternu in s'insoro murmuriu
cunservan in s'umore cristallinu
Su Càntaru, Funtana e Paradisu:

duas sunu, un'in fronte e un'in sinu,
sa teltz'est a s'essida ‘e su paisu
chi dat sa benegnìda e-i s'adiu.

Su vintichimbe 'e Làmpadas 1948